
60 DR.30.9.2003 
 

Berhubung dengan saranan Yang Berhormat untuk mewajibkan kursus 
keibubapaan, buat masa ini kementerian tidak bercadang untuk mewajibkan ibu bapa 
mengikuti kursus sedemikian, sebaliknya kementerian menggalakkan mereka memperoleh 
ilmu dan kemahiran dalam cara gaya keibubapaan secara sukarela atas dasar minat 
membangunkan keluarga serta atas kesedaran bahawa tanggungjawab mendidik anak-
anak adalah satu tanggungjawab bersama oleh kedua-dua ibu dan bapa. 

Modul yang telah dibangunkan oleh kementerian melalui Pakej Kasih seperti yang 
disebutkan sebentar tadi boleh digunakan oleh agensi-agensi dan NGO yang berminat.  
Sementara itu kementerian ini akan meneruskan kursus-kursus keibubapaan melalui 
program-program LPPKN, JAKIM antara kementerian ini dengan kementerian-kementerian 
lain dan juga dengan pihak NGO.  Pada tahun sebanyak 156 program kekeluargaan telah 
dijalankan oleh NGO berkenaan melalui peruntukan khas Perbendaharaan.  Strategi yang 
sama akan dilaksanakan pada tahun hadapan agar kemahiran keibubapaan dapat 
disampaikan ke peringkat akar umbi.   

Ahli Yang Berhormat bagi Kuala Selangor mencadangkan supaya dipertingkatkan 
penyebaran maklumat mengenai kepentingan institusi kekeluargaan.  Untuk makluman Ahli 
Yang Berhormat cadangan tersebut sememangnya telah dijalankan oleh pihak kementerian 
dan satu kempen iaitu Utamakan Keluarga, Semakin Hari Semakin Sayang telah pun 
dilancarkan oleh Yang Amat Berhormat Perdana Menteri pada bulan Julai 2002 diikuti 
dengan promosi-promosi melalui berbagai-bagai medium seperti billboard, pelekat kereta, 
iklan dan melalui televisyen dan sebagainya. 

 Datuk Bung Moktar bin Radin:   [Bangun] 

 Timbalan Yang di-Pertua [Datuk Lim Si Cheng]:   Yang Berhormat, Yang 
Berhormat Kinabatangan bangun. 

Datuk Bung Moktar bin Radin:  Terima kasih Tuan Yang di-Pertua dan terima 
kasih  Yang Berhormat.  Kita memang berkeyakinan bahawa Kementerian Pembangunan 
Wanita dan  Keluarga telah banyak melaksanakan pendekatan demi pendekatan untuk 
melihat kemajuan wanita dalam negara kita ini dalam platform yang mengikuti keadaan 
semasa. 

Walau bagaimanapun, saya hendak minta penjelasan Ahli Yang Berhormat, 
apakah kementerian  ini juga telah membuat kajian, sebab beberapa tulisan-tulisan akhbar 
menyatakan wanita di negara kita ini terutamanya wanita yang telah melebihi umur, ahli 
profesional ada yang peguam, ahli politik dan sebagainya, tetapi mereka enggan 
berkahwin. 

Jadi, apakah agaknya menyebabkan mereka ini enggan berumah tangga, 
sedangkan mereka ini terdiri dari golongan wanita yang matang, yang mempunyai 
kecekapan dan sebagainya.  Tidakkah kementerian ini memanggil ataupun membuat satu 
bengkel khusus kepada wanita-wanita yang lebih umur ini yang masih bujang ini untuk 
memberikan mereka encourage ataupun dorongan supaya mereka lebih harmoni kerana 
mencari pasangan masing-masing.  Terima kasih. 

 Datuk Hajah Mastika Junaidah binti Husin:  Terima kasih Yang Berhormat di 
atas soalan tersebut.  Memang baru-baru ini kita dapati bahawa isu wanita lebih umur yang 
tidak berkahwin ini telah pun diperbincangkan dan juga dibahaskan dalam masyarakat kita.  
Walau bagaimanapun, sebenarnya angka wanita yang tidak berkahwin ini tidaklah besar 
dan kebelakangan ini, oleh kerana wanita-wanita kita juga berpeluang mempunyai karier 
masing-masing, ada sebahagian kecil dari mereka yang meletakkan keutamaan untuk 
mengukuhkan diri mereka dalam karier masing-masing dan juga memberi perhatian kepada 
karier mereka dan ada juga di antara mereka mempunyai pengalaman-pengalaman pahit 
dalam usaha-usaha untuk mereka dapat mendirikan rumah tangga, sehingga mereka 
membuat keputusan tidak berumah tangga. 

 Tetapi sama ada seorang wanita ataupun seorang lelaki itu, ingin berumah tangga 
ataupun tidak, itu adalah pilihan secara individu.  Sebagai masyarakat dan juga di pihak 
kementerian, memang kita merasakan bahawa menggalakkan penduduk negara kita 
supaya mendirikan rumah tangga itu adalah sebagai satu tanggungjawab yang harus kita 



Berhubung dengan saranan Yang Berhormat untuk mewajibkan kursus keibubapaan, buat masa ini kementerian tidak bercadang untuk mewajibkan ibu bapa mengikuti kursus sedemikian, sebaliknya kementerian menggalakkan mereka memperoleh ilmu dan kemahiran dalam cara gaya keibubapaan secara sukarela atas dasar minat membangunkan keluarga serta atas kesedaran bahawa tanggungjawab mendidik anak- anak adalah satu tanggungjawab bersama oleh kedua-dua ibu dan bapa. Modul yang telah dibangunkan oleh kementerian melalui Pakej Kasih seperti yang disebutkan sebentar tadi boleh digunakan oleh agensi-agensi dan NGO yang berminat. Sementara itu kementerian ini akan meneruskan kursus-kursus keibubapaan melalui program-program LPPKN, JAKIM antara kementerian ini dengan kementerian-kementerian lain dan juga dengan pihak NGO. Pada tahun sebanyak 156 program kekeluargaan telah dijalankan oleh NGO berkenaan melalui peruntukan khas Perbendaharaan. Strategi yang sama akan dilaksanakan pada tahun hadapan agar kemahiran keibubapaan dapat disampaikan ke peringkat akar umbi. Ahli Yang Berhormat bagi Kuala Selangor mencadangkan supaya dipertingkatkan penyebaran maklumat mengenai kepentingan institusi kekeluargaan. Untuk makluman Ahli Yang Berhormat cadangan tersebut sememangnya telah dijalankan oleh pihak kementerian dan satu kempen iaitu Utamakan Keluarga, Semakin Hari Semakin Sayang telah pun dilancarkan oleh Yang Amat Berhormat Perdana Menteri pada bulan Julai 2002 diikuti dengan promosi-promosi melalui berbagai-bagai medium seperti billboard, pelekat kereta, iklan dan melalui televisyen dan sebagainya. Datuk Bung Moktar bin Radin: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat Kinabatangan bangun. Datuk Bung Moktar bin Radin: Terima kasih Tuan Yang di-Pertua dan terima kasih Yang Berhormat. Kita memang berkeyakinan bahawa Kementerian Pembangunan Wanita dan Keluarga telah banyak melaksanakan pendekatan demi pendekatan untuk melihat kemajuan wanita dalam negara kita ini dalam platform yang mengikuti keadaan semasa. Walau bagaimanapun, saya hendak minta penjelasan Ahli Yang Berhormat, apakah kementerian ini juga telah membuat kajian, sebab beberapa tulisan-tulisan akhbar menyatakan wanita di negara kita ini terutamanya wanita yang telah melebihi umur, ahli profesional ada yang peguam, ahli politik dan sebagainya, tetapi mereka enggan berkahwin. Jadi, apakah agaknya menyebabkan mereka ini enggan berumah tangga, sedangkan mereka ini terdiri dari golongan wanita yang matang, yang mempunyai kecekapan dan sebagainya. Tidakkah kementerian ini memanggil ataupun membuat satu bengkel khusus kepada wanita-wanita yang lebih umur ini yang masih bujang ini untuk memberikan mereka encourage ataupun dorongan supaya mereka lebih harmoni kerana mencari pasangan masing-masing. Terima kasih. Datuk Hajah Mastika Junaidah binti Husin: Terima kasih Yang Berhormat di atas soalan tersebut. Memang baru-baru ini kita dapati bahawa isu wanita lebih umur yang tidak berkahwin ini telah pun diperbincangkan dan juga dibahaskan dalam masyarakat kita. Walau bagaimanapun, sebenarnya angka wanita yang tidak berkahwin ini tidaklah besar dan kebelakangan ini, oleh kerana wanita-wanita kita juga berpeluang mempunyai karier masing-masing, ada sebahagian kecil dari mereka yang meletakkan keutamaan untuk mengukuhkan diri mereka dalam karier masing-masing dan juga memberi perhatian kepada karier mereka dan ada juga di antara mereka mempunyai pengalaman-pengalaman pahit dalam usaha-usaha untuk mereka dapat mendirikan rumah tangga, sehingga mereka membuat keputusan tidak berumah tangga. Tetapi sama ada seorang wanita ataupun seorang lelaki itu, ingin berumah tangga ataupun tidak, itu adalah pilihan secara individu. Sebagai masyarakat dan juga di pihak kementerian, memang kita merasakan bahawa menggalakkan penduduk negara kita supaya mendirikan rumah tangga itu adalah sebagai satu tanggungjawab yang harus kita.